CELEX: C2004/262/23
Language: sl
Date: 2004-10-23 00:00:00
Title: Sodba Sodišča (šesti senat) z dne 9. septembra 2004 v zadevi C-454/03: Komisija Evropskih skupnosti proti Kraljevini Belgiji (Neizpolnitev obveznosti države — Neizveden prenos Direktive 98/44/ES)

23.10.2004   
            
            
               SL
            
            
               Uradni list Evropske unije
            
            
               C 262/11
            
         
      SODBA SODIŠČA
   
   (šesti senat)
   z dne 9. septembra 2004
   v zadevi C-454/03: Komisija Evropskih skupnosti proti Kraljevini Belgiji (1)
   
   (Neizpolnitev obveznosti države - Neizveden prenos Direktive 98/44/ES)
   (2004/C 262/23)
   Jezik postopka: francoščina
   V zadevi C-454/03, Komisija Evropskih skupnosti (zastopnica: K. Banks) proti Kraljevini Belgiji (zastopnica: E. Dominkovits), katere predmet je tožba zaradi neizpolnitve obveznosti na podlagi člena 226 ES, vložena dne 28. oktobra 2003, je Sodišče (šesti senat) v sestavi J.-P. Puissochet, predsednik senata, F. Macken (poročevalka) in S. von Bahr, sodnika, generalni pravobranilec: F. G. Jacobs, sodni tajnik: R. Grass, dne 9. septembra 2004 razglasilo sodbo, katere izrek se glasi kot sledi:
   
               1.
            
            
               Kraljevina Belgija, s tem da ni sprejela zakonskih, podzakonskih in upravnih predpisov, potrebnih za uskladitev z Direktivo Evropskega Parlamenta in Sveta 98/44/ES z dne 6. julija 1998 o pravnem varstvu biotehnoloških izumov, ni izpolnila obveznosti iz člena 15 te direktive.
            
         
               2.
            
            
               Kraljevini Belgiji se naloži plačilo stroškov.
            
         
      (1)  UL C 289, 29.11.2003.